《东阳李茂才允达以古风六章杂诗一卷见投斗酒定交留连浃夕答赠四首 其一》
明代·胡应麟

首夏维清和，朱光何熠爝。众木纷扶疏，朝阳翳林薄。

鸟雀罗前庭，飞鸣自相乐。伊余怀一丘，索居卧层阁。

诵彼伐木章，喟焉伤寂寞。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。